Coba jelasin Pengundi-semakan daftar pemilih dari Pilihan raya kecil Bagan Pinang 2009 dalam bahasa melayu dong

Jika merujuk kepada data pada pilihan raya umum 2008, jumlah pengundinya adalah 14,192 yang mana peratusan mengikut kaum Melayu, Cina ,India dan lain-lain adalah 66%, 10.5%, 19.9% dan 3.5% (sila lihat profil DUN di sebelah kanan atas). Akan tetapi menurut pengerusi SPR, Tan Sri Abdul Aziz Mohd Yusof setelah dibuat semakan terkini didapati bahawa 8,577 atau 62.77 peratus pengundi terdiri daripada kaum Melayu, 2,834 atau 20.74 peratus pengundi India, 1,498 atau 10.96 peratus pengundi Cina dan 755 atau 5.54 peratus terdiri daripada lain-lain bangsa (lihat profil DUN di sebelah kanan bawah). Menurut beliau lagi, daripada pecahan itu, 7,912 pengundi terdiri daripada golongan lelaki manakala bakinya, 5,752 pengundi ialah pengundi wanita. Apa yang menarik ialah di dalam DUN Bagan Pinang terdapat tiga kem tentera dan lapan institusi dan unit ketenteraan yang memberikan sebanyak 4,571 anggota tentera, yang merupakan sebahagian daripada 4,604 pengundi pos di kawasan itu, menjadikan undi pos sebagai "kritikal" kepada kedua-dua parti yang bertanding itu. SPR juga memperuntukkan lima kawasan semakan maklumat pemilih.